Gewone spekvreter

Die Gewone spekvreter (Cercomela familiaris) is 'n algemene standvoël in mesiese en halfdorre gebiede, en toon 'n voorkeur vir klipperige plekke in bosveld- en oop boomveldgebiede. Elders is hulle meer gelokaliseer. Die voël is 15 cm groot en weeg 14 - 26 gram. Die spesie word byna regdeur Namibië en Suid-Afrika, en tot noord van die ewenaar in Oos-Afrika aangetref. 'n Opvallende gedragskenmerk is die vinnige oop- en toevou van die vlerke wanneer dit op 'n wagpos sit. In Engels staan die voël bekend as die Familiar chat.

Sien ook 
 Alfabetiese lys van Suid-Afrikaanse voëls
 Lys van Suid-Afrikaanse voëls (Groepeer)
 Lys van Suider-Afrikaanse voëls volgens wetenskaplike name

Bron 
 Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7

Verwysings 

Spekvreters